cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/4207-1/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. március 28-ai nyilvános ülésére**

**Tárgy:** A települési támogatásról szóló11/2015 (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Fábiánné Hoffman Márta hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) felhatalmazása alapján a települési támogatásról 11/2015. (II. 26.) szám alatt önkormányzati rendeletet (a továbbiakban: Ör.) alkotott, mely többszöri módosításra került.

Az elmúlt időszakban több megkeresés érkezett vezető gyógyszer és vakcina gyártók és forgalmazó cégektől az Önkormányzathoz a lakossági védőoltási prevenciós programok támogatása vonatkozásában.

Önkormányzatunk 2012-2014. között rendelkezett méhnyakrák megelőző programmal, azonban a méhnyakrák megelőző védőoltás bekerült a nemzeti immunizációs programba és térítésmentesen elérhető vált a 7. osztályos lányok számára.

Több alkalommal éltek az helyi egészségügyi szereplők is javaslattal elsősorban a kisgyermekek körére kiterjesztve védőoltási támogatást. Legutóbb a Helyi Esélyegyenlőség Fórumon vetődött fel ez a kérés, amely a bekerült Hévíz Város Helyi Esélyegyenlőségi Program Intézkedési Tervének (HEP IT) a 2. Összegző táblázat II. A gyermekek esélyegyenlőségéhez.

A HEP IT a feltárt esélyegyenlőségi probléma megnevezésénél azt tartalmazza, hogy a nem kötelező védőoltások nem elérhetők az alacsonyabb kereseti lehetőséggel rendelkezők számára.

Az elmúlt időszakban egyeztetést folytattunk le a házi gyermekorvossal, aki javaslattal élt a rotavírus (hasmenéssel, hányással, időnként lázzal járó számos esetben kórházi kezelést igénylő megbetegedés) és a gennyes agyhártyagyulladás (meningococcus B törzs) elleni védőoltások támogatása vonatkozásában.

A bárányhimlő elleni védőoltás várhatóan ez őszétől bekerül nemzeti immunizációs programba, így annak támogatása nem javasolt.

Mindkét védőoltás viszonylag magas költségű oltás különösen a meningococcus B törzs elleni, így a kisgyermekes családoknak, akik szeretnék gyermeküknek a nem kötelező védőoltást beadatni, nagy anyagi megterhelést jelent. (Rota vírus elleni oltás kb. 40 ezer forint, meningococcus B törzs elleni oltássorozat kb. 120 ezer forint, árak gyógyszertáranként változóak.)

A támogatási korcsoportra vonatkozóan kikértük a házi gyermekorvos véleményét, tájékoztatása szerint a rota vírus elleni oltást fél éves korig be kell adni, így nem okoz gondot az 1 éves korhatár. A meningococcus B törzs esetében amennyibe 2 oltást beadnak csecsemőkorban (1 év alatt) a harmadik oltásra, amit 1 éves kor után adnak már úgysem jut az 50 000 Ft-os támogatásból, azt a szülőknek kell megvenni.

Bár a meningococcus B elleni oltást bármikor el lehet kezdeni, de a csecsemők a legveszélyeztetettebbek.

A jövedelemhatárnál a születési támogatás jövedelemhatárát vettük figyelembe, tehát a gyermeket gondozó családban az egy főre jutó havi jövedelem nem haladja meg az öregségi nyugdíj mindenkori legkisebb összegének 500%-át., amely 142.500 Ft-ot jelent.

Az érintett korcsoportban a születésszám az elmúlt időszakban 2016. év 19 fő, 2017. év 27 fő 2018. év 20 fő.

Mivel az érintett korcsoportba tartozó gyermekek száma alacsony, továbbá kérdéses a szülők oltási hajlandósága és egy védőoltási program az önkormányzat részéről több megfelelési kötelezettséggel is jár, ezért kizárólag védőoltási támogatás bevezetését javaslom.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**Részletes indokolás:**

1. § Új települési támogatás forma kerül bevezetésre védőoltási támogatás néven.
2. § Meghatározza a védőoltási támogatás megállapításának feltételeit.
3. § A rendelet 1. melléklete módosításra került az új támogatási formát követően.

**4**. § A hatályba léptető rendelkezést tartalmazza.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** A települési támogatásról szóló 11/2015. (II. 26.) önkormányzati rendelet (a továbbiakban: Ör.) 3.§-a a következő ponttal egészül ki:

*„f) védőoltási támogatása”*

**2. §** Az Ör. a következő 8/A. alcímmel és 26/A. §-al egészül ki:

„**8/A** Védőoltási támogatás”

26/A. § (1) Védőoltási támogatás állapítható meg a legalább 1 éve bejelentett hévízi lakóhelyű, vagy életvitelszerűen Hévízen lakó és bejelentett tartózkodási helyű szülő vagy törvényes képviselő 0-12 hónapos korú gyermekének.

(2) Az önkormányzat a rotavírus, a gennyes agyhártyagyulladás (meningococcus B törzs) elleni védőoltások térítési díjához támogatásban részesíti az (1) bekezdésben meghatározott személyeket.

(3) A védőoltási támogatás iránti kérelmet az (1) bekezdésben meghatározott személy törvényes képviselője formanyomtatványon terjesztheti elő, a védőoltás beadását követő 30 napos jogvesztő határidőn belül.

(4) A védőoltási támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 500 %-át nem haladja meg.

(5) A védőoltási támogatás keretösszege gyermekenként az oltóanyag vételárának igazolt összegéig, de legfeljebb 50.000 Ft-ig terjedhet.

(6) A támogatás ugyanazon gyermekre tekintettel egy alkalommal állapítható meg.

(7) A kérelemhez mellékelni kell a szülő lakóhelyének az igazolását, a beadott védőoltásról szóló házi gyermekorvos igazolását és az oltóanyag megvásárlását igazoló gyógyszertári bizonylatot. A védőoltás beadása az oltási könyv bemutatásával is igazolható.

**3. §** Az Ör. 1. melléklete az 1. melléklet szerint módosul.

1. **§** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**3.**

**Bizottsági állásfoglalások**

**4.**

**Melléklet**

*1. melléklet a …./2018. ( ) önkormányzati rendelethez*

*1. melléklet a 11/2015. (II. 26.) önkormányzati rendelethez*

**KÉRELEM**

**települési támogatás megállapításához**

1. **Az igénylő adatai (nyomtatott betűkkel kérjük kitölteni):**

Kijelentem, hogy életvitelszerűen lakóhelyemen vagy tartózkodási helyemen élek. (*A megfelelő rész aláhúzandó.)*

|  |  |
| --- | --- |
| Kérelmező neve (születési név is) |  |
| Anyja neve |  |
| Születési helye, ideje |  |
| Társadalombiztosítási Azonosító Jel (TAJ szám) |  |
| Állampolgársága (A megfelelő rész aláhúzandó) | magyar |
| szabad mozgás és tartózkodás jogával rendelkező, v. EU kék kártyával rendelkező, v. bevándorolt/letelepedett, v. menekült/oltalmazott/hontalan |
| Lakóhely |  |
| Tartózkodási hely |  |
| Értesítési és utalási cím |  |
| Fizetési számlaszám (akkor kell megadni, ha a folyósítást fizetési számlára kéri) |  |
| Telefonszám (nem kötelező adat) |  |

**A kérelem benyújtásának időpontjában a települési támogatást kérővel közös háztartásban élő közeli hozzátartozók, a kérelmező családjában lakók adatai:**

|  |  |  |  |  |
| --- | --- | --- | --- | --- |
| Név | Születési hely, idő | Anyja neve | Rokoni fok | Társadalombiztosítási Azonosító Jel (TAJ szám) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*(****család:*** *egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége.*

***közeli hozzátartozó:***

*a) a házastárs, az élettárs,*

*b) a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló*

*keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti, örökbe fogadott, illetve nevelt gyermek,*

*c) korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, illetve nevelt gyermek, amennyiben ez az állapot a gyermek 25. életévének betöltését megelőzően is fennállt (a továbbiakban: fogyatékos gyermek),*

*d) a 18. életévét be nem töltött gyermek vonatkozásában a vér szerinti és az örökbe fogadó szülő, illetve a szülő házastársa vagy élettársa;*

***háztartás:*** *az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége.)*

1. **A települési támogatás igénylésének indoka:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A települési támogatás megállapítását** *(megfelelő betűjel bekarikázandó. Egyidejűleg csak egy forma jelölhető meg.)*

a) átmenetileg nehéz anyagi helyzetre tekintettel a család kiadásainak mérséklésére

b) születési támogatásra

c) elhunyt személy eltemettetésének költségeihez való hozzájárulásra vonatkozóan kérem.

d) iskoláztatási támogatás (évente 1x)

e) védőoltási támogatás

**III. Jövedelmi adatok\***

|  |  |  |  |  |  |  |
| --- | --- | --- | --- | --- | --- | --- |
| Jövedelem típusa | kérelmező | A kérelmezővel közös háztartásban élő | | | | Összesen |
| házastárs  (élettárs) | egyéb rokon | | |
| nettó jövedelme (Ft/hó) | | | | | |
| Munkaviszonyból, munkavégzésre irányuló egyéb munkaviszonyból származó jövedelem |  |  |  |  |  |  |
| Társas vagy egyéni vállalkozásból, őstermelői, illetve szellemi és önálló tevékenységből származó jövedelem |  |  |  |  |  |  |
| Alkalmi munkavégzésből származó jövedelem |  |  |  |  |  |  |
| Táppénz és gyermekgondozási támogatások (csecsemőgondozási díj, GYED, GYES, GYVT, családi pótlék, gyermektartásdíj) |  |  |  |  |  |  |
| Nyugdíj és egyéb nyugdíjszerű ellátások  (öregségi, rokkantsági, baleseti rokkantsági, özvegyi, szülői nyugdíj; árvaellátás, baleseti hozzátartozói nyugellátások; rendszeres szociális járadék, átmeneti járadék, bányász dolgozók egészségkárosodási járadéka, rokkantsági járadék, politikai rehabilitációs ellátások, házastársi pótlék, házastárs után járó jövedelempótlék) |  |  |  |  |  |  |
| Önkormányzat, járási hivatal és járási munkaügyi szervek által folyósított ellátások (időskorúak járadéka, aktív korúak ellátása, ápolási díj, munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás) |  |  |  |  |  |  |
| Egyéb jövedelem (pl. ösztöndíj, szakképzéssel összefüggő pénzbeli juttatások, nevelőszülői díj, szociális gondozási díj, végkielégítés, életjáradékból, föld és egyéb ingatlan bérbeadásából származó jövedelem) |  |  |  |  |  |  |
| Jövedelem összesen: |  |  |  |  |  |  |
| Az összes jövedelmet csökkentő tényezők  (gyermektartásdíj, egyéb rokontartás címén fizetett tartásdíj) |  |  |  |  |  |  |
| ÖSSZES NETTÓ JÖVEDELEM |  |  |  |  |  |  |
| EGY FŐRE JUTÓ JÖVEDELEM |  |  |  |  |  |  |

Büntetőjogi felelősségem tudatában kijelentem, hogy a NYILATKOZAT-ban közölt adatok a valóságnak megfelelnek. Hozzájárulok a nyilatkozatban szereplő adatoknak a szociális vagy a gyermekvédelmi eljárásban történő felhasználásához, kezeléséhez. A kérelemhez mellékelni kell a jövedelmi adatok táblázatban feltüntetett jövedelmek valódiságát igazoló iratokat, melyek 30 napnál régebbiek nem lehetnek.

**IV. Egyéb nyilatkozatok:**

Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv – a NAV hatáskörrel és illetékességgel rendelkező igazgatósága útján - ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.  Büntetőjogi felelősségem teljes tudatában kijelentem, hogy a fenti adatok a valóságnak megfelelnek.

Tudomásul veszem, hogy valótlan adatközlés esetén a támogatás megszüntetésre kerül a jogosulatlanul és rosszhiszeműen igénybevett támogatást a folyósító szerv jegybanki alapkamattal megemelt összegben visszaköveteli.

Hévíz, 20….. év………………….hó ……nap

nagykorú hozzátartozó aláírása kérelmező aláírása

Kijelentem, hogy a települési támogatás megállapítása iránti kérelmemnek teljes egészében helyt adó döntés elleni fellebbezési jogomról lemondok. *(Nemleges válasz esetén kérjük a szövegrészt áthúzással törölni!)*

Hévíz, 20….. év………………….hó ……nap

nagykorú hozzátartozó aláírása kérelmező aláírása

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A települési támogatásról szóló 11/2015. (II. 26.) önkormányzati rendelet módosításáról

**Társadalmi-gazdasági hatása**: A rendelet-tervezetnek társadalmi hatása, hogy gyermekvédelmi és prevenciós szerepük mellett ösztönzik a szülőket/családokat a preventív gondolkodásra.

Gazdaságilag a városnak többletkiadást eredményez a védőoltási támogatás bevezetése, de a megtervezett előirányzatokat módosítani nem kell, a megállapított előirányzatba keretébe beilleszthető.

**Költségvetési hatása**: A 2019. évi költségvetésben betervezett szociális ellátásokra fordítandó összeget nem növeli.

**Környezeti, egészségi hatása**: Gondoskodik a település gyermekeinek egészségmegőrzéséről, prevenciós szerepük van.

**Adminisztratív terheket befolyásoló hatása**: Az adminisztratív terhek növekednek, mivel az ügyfelek létszáma is várhatóan emelkedik.

**Egyéb hatása**: Nincs.

**A rendelet megalkotásának szükségessége**: Hévíz Város Helyi Esélyegyenlőségi Program Intézkedési Tervének a megvalósulása,amely azt tartalmazza, hogy a nem kötelező védőoltások nem elérhetők az alacsonyabb kereseti lehetőséggel rendelkezők számára.

Ehhez szükséges az Ör. módosítása.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2019. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **hatósági osztályvezető** |  |  |
| **Szintén László** | **közgazdasági osztályvezető** |  |  |
| **dr. Tüske Róbert** | **törvényességi felülvizsgálat** |  |  |